Enn er í gildi óvissustig almannavarna vegna hættu á gróðureldum á Suður- og Vesturlandi. Lítið sem ekkert hefur rignt síðustu daga og hartnær engin úrkoma er í veðurkortunum fyrr en á fimmtudag.
Óvissustigið er í gildi allt frá Eyjafjöllum að sunnanverðu Snæfellsnesi. Slökkviliðið á höfuðborgarsvæðinu fór í fimm útköll í gær vegna gróðurelda. Annars staðar á sunnan- og vestanverðu landinu urðu engin útköll en einhver afskipti þurfti að hafa af fólki. Sextán manns voru á bakvakt hjá Slökkviliði Borgarbyggðar um helgina. Heiðar Örn Jónsson varaslökkviliðsstjóri segir fólk meðvitað um hættuna.
Fólk lætur sér brunavarnir varða, en það er kannski að þakka þessum SMS-sendingum sem fólk er að fá. Fólk er líka duglegt að minna nágranna og fleiri á.
Fólk fær þá áfram SMS-skilaboð þegar það er á ferðinni, bæði á Vestur- og Suðurlandi. Stefnt er að því að mannskapur verði aftur á bakvakt hjá slökkviliðinu um næstu helgi, frá fimmtudegi til mánudags. Úrkomu er spáð á fimmtudag en Heiðar segir það ekki duga til að eyða hættunni.
Í stóra samhenginu þyrfti hún að vera helst í viku í viðbót sú rigning til að hafa einhver áhrif. Þótt það rigni aðeins þá er hættan enn töluvert mikil.
Hann hvetur fólk til þess að athuga og tryggja að brunavarnir séu í lagi.
Fólk komi sér saman, þá sumarhúsafélög jafnvel um að kaupa einhvern búnað. Klöppur og fleira og það séu til garðslöngur sem ná tvo hringi í kringum sumarbústaðinn. Því mikilvægast í þessu öllu saman er að ef það verður eldur að ná að stöðva hann á fyrstu sekúndunum.
Hægt er að nálgast frekari upplýsingar um viðbúnað og viðbragð vegna gróðurelda á síðunni gróðureldar punktur is.
Enn er í gildi óvissustig almannavarna vegna hættu á gróðureldum á Suður- og Vesturlandi. Lítið sem ekkert hefur rignt síðustu daga og hartnær engin úrkoma í veðurkortunum fyrr en á fimmtudag.